polyglot-tagger/wikipedia-language-snippets-filtered huggingface dataset:
બ્રોડકાસ્ટિંગ હાઉસનું નવીનિકરણ 2002માં શરૂ થયુ અને 2012 સુધીમાં પુર્ણ થવાનું આયોજન છે. બીબીસી મિલકતોના પુન:આયોજનના ભાગરૂપે, સમગ્ર બીબીસી ન્યૂઝ કોર્પોરેશનને સમાચાર કેન્દ્રથી બદલીને બીબીસી ટેલીવિઝન સેન્ટરમાં મોકલાશે, નવા બનતા બ્રોડકાસ્ટિંગ હાઉસ અંગે કહેવામાં આવે છે કે તો “વિશ્વમાં જીવંત પ્રસારણ માટેના મોટા કેન્દ્રમાંનું એક છે.” આ બ્રોડકાસ્ટિંગ હાઉસ બની ગયા પછી તે બીબીસીના તમામ રાષ્ટ્રીય રેડિયો સ્ટેશનો, અને બીબીસી વર્લ્ડ સર્વિસનું મુખ્યમથક બની રહેશે. આ આયોજનનો મુખ્ય ભાગ છે યુદ્ધ પૂર્વેના બિલ્ડીંગના બે વધારાના બાંધકામોને તોડી પાડીને તેને સ્થાને સર રિચાર્ડ મેક્કોર્મેક દ્વારા ડિઝાઈન કરાયેલ વધારાના ભાગનું બાંધકામ કરવું.
યુકે ના વ્હાઇટ સિટી અને પશ્ચિમ લંડનના શેફેર્ડ બુશ આસપાસના વિસ્તારોમાં બીબીસીના કર્મચારીઓ વસે છે, જોકે તેમાંથી મોટા ભાગના લોકો 2011માં ગ્રેટર માન્ચેસ્ટરના સેલફોર્ડમાં મીડિયા સિટી યુકેનું નિર્માણ થતા ત્યાં સ્થળાંતર કરશે. વ્હાઈટ સિટી અને શેફેર્ડમાં ઘણી જાણીતી ઈમારતો આવેલી છે, જેમકે બીબીસી ટેલીવિઝન સેન્ટર, અને વ્હાઈટ સિટી કોમ્પલેક્સ, જેમાં મીડિયા સેન્ટર, બ્રોડકાસ્ટ સેન્ટર, અને સેન્ટર હાઉસનો સમાવેશ થાય છે. બીબીસી ન્યૂઝ હાલમાં વ્હાઈટ સિટીમાં છે, પરંતુ પુર્નનિર્માણને કારણે તેમાંથી મોટા ભાગનું કામ બ્રોડકાસ્ટિંગ હાઉસમાં થાય છે, જેમાં વર્લ્ડ સર્વિસ પણ સમાવિષ્ટ છે.
યુકે બહારના વિસ્તારોમાં બીબીસી વર્ડ સર્વિસ સીધા પ્રસારણ દ્વારા સેવા પૂરી પાડે છે, અને ડિસેમ્બર 1932માં બીબીસી એમ્પાયર સર્વિસનું ઉદ્ઘાટન થયું તે સમયથી ધ્વનિ રેડિયો દ્વારા પુન:પ્રસારણ અનુબંધ ધરાવે છે. હાલમાં વધુ ટેલીવિઝન અને ઓનલાઇન દ્વારા. ખાસ કરીને સમાચાર અને વર્તમાન ઘટનાઓ સંદર્ભેના ઉત્પાદનો ધરાવતી વર્લ્ડ સર્વિસ એ કેટલીક પ્રાદેશિક સેવાઓની સુવિધા પણ ધરાવે છે, તે સ્વતંત્ર નિર્દેશક ધરાવે છે. તેના સંચાલન માટેનો સંપૂર્ણ ખર્ચ ઐતિહાસિક રીતે યુ.કે. સરકાર દ્વારા ભંડોળ દ્વારા ચૂકવવામાં આવે છે. આ દાન સ્વતંત્ર રીતે પ્રાદેશિક લાયસન્સ ફીને નિશ્ચિત કરે છે.
વૈશ્વિક દર્શકોને ધ્યાનમાં રાખીને બીબીસી તેની વિદેશી ઓફિસના ભંડોળ દ્વારા સંચાલિત બીબીસી વર્લ્ડ સર્વિસનું વૈશ્વિક સ્તરે પ્રસારણ કરવામાં આવે છે,જે વૈશ્વિક સ્તરે શોર્ટવેવ રેડિયો તરીકે અને યુકે માં ડીએબી ડિજિટલ રેડિયો તરીકે પ્રસારિત થાય છે. વૈશ્વિક સેવા એ કોઇપણ સમાચાર કે કાર્યક્રમની માહિતી મેળવવા માટેનો મોટો સ્ત્રોત છે, જે સમગ્ર વિશ્વના 150 મુખ્ય શહેરોમાં ઉપલબ્ધ છે. જેને વૈશ્વિક સ્તરે સપ્તાહિક 163 મિલિયન લોકો સાંભળે છે. 2005 અનુસાર, આ સેવાનું પ્રસારણ 33 ભાષા અને પ્રદેશિક બોલી માં થાય છે, જો કે દરેક ભાષા દરેક વિસ્તારમાં પ્રસારિત થતી નથી.
18 ઓક્ટોબર 2007ના રોજ બીબીસીના મહાનિર્દેશક માર્ક થોમ્પસને બીબીસી સમૂહમાં છટણી અને કદમાં ઘટાડો કરવાના આયોજન વિશે વિવાદાસ્પદ નિવેદન કર્યુ. તેમના આયોજનમાં 2500 પદોની સંખ્યામાં ઘટાડો સમાવિષ્ટ હતો જેમાં, સમાચાર સાથે જોડાયેલા 1800 બિનજરૂરી કર્મચારીઓ તેમજ કાર્યક્રમોમાં 10 ટકાનો ઘટાડો અને લંડનના ફ્લેગશીપ ટેલીવિઝન સેન્ટર બિલ્ડીંગના વેચાણ જેવી બાબતો સામેલ હતી. આ આયોજનનો કર્મચારી યુનિયન દ્વારા જોરદાર વિરોધ થયો, જેમણે શ્રેણીબદ્ધ હડતાળ પર જવાની ચિમકી પણ ઉચ્ચારી. જોકે બીબીસીએ કહ્યુ કે સમૂહને આગળ વધારવા અને કાર્યક્રમની ગુણવત્તા સુધારવા માટે છટણી આવશ્યક છે.
કંપનીની ખાતરીપૂર્વકની આવક એ લાયસન્સ ફી છે અને તેની વધારાની આવક છે વિર્લ્ડ સર્વિસ ગ્રાન્ટ, કે જે તેની સહાયક કંપની બીબીસી વર્લ્ડવાઇડ લિમિટેડ કંપનીના વ્યાવસાયિક કાર્યોના નફા દ્વારા થાય છે. કપનીની પ્રવૃત્તિઓમાં કાર્યક્રમ અને માળખાકીય વેચાણ, સામયિકો છે, રેડિયો ટાઈમ્સ અને પુસ્તક પ્રકાશન પણ તેમાં સમાવિષ્ટ છે. બીબીસી સ્ટુડિયો અને પોસ્ટ પ્રોડક્શન લિમિટેડમાં કેટલાક ખાસ પ્રકારના કાર્યક્રમો તૈયાર કરે છે, અને તેને દ્રારા પણ વધારાની આવક મેળવે છે, ઔપચારિક બીબીસી રિસોર્સ લિમિટેડ પણ કોર્પોરેશનની સંપૂર્ણ મિલિકીની સહાયક ટ્રેડિંગ કંપની છે.
ખાનગી માલિકી ધરાવતુ બીબીસીએ રાષ્ટ્રીય સ્તરે પ્રસારણ કરતી દુનિયાની પહેલી સંસ્થા હતી. જેની સ્થાપના 18 ઓક્ટોબર 1922માં બ્રિટિશ બ્રોડકાસ્ટિંગ કંપની લિમિટેડ તરીકે થઈ. મુખ્ય કંપનીની સ્થાપના 1922માં છ ટેલિકોમ્યુનિકેશન કંપનીઓના સમૂહ દ્વારા થઈ- મર્કોની, રેડિયો કોમ્યુનિકેશન કંપની, મેટ્રોપોલિટન-વિસ્કર્સ, જનરલ ઈલેક્ટ્રિક, વેસ્ટર્ન ઈલેક્ટ્રિક અને બ્રિટિશ થોમસન- હોસ્ટોન - પ્રયોગાત્મક રેડિયો સેવાના પ્રસારણના હેતુથી. પહેલું પ્રસારણ તે વર્ષની 14 નવેમ્બરે લંડનના મેક્રોની હાઉસના સ્ટેશન 2એલઓ ખાતેથી થયુ.
ઐતિહાસિક રીતે 1967 સુધી, યુકે માં સ્થિત બીબીસી એ એકમાત્ર રેડિયો પ્રસારણ હતું, જ્યારે યુનિવર્સિટી રેડિયો યોર્ક ), રેડિયો યોર્ક ના નામ હેઠળ પ્રથમ વખત રજૂ થયું ત્યારે તે દેશનું પ્રથમ કાયદાકિય સ્વતંત્ર રેડિયો સ્ટેશન હતું. જો કે, બીબીસીએ આ પહેલા ક્યારેય પણ સંપૂર્ણ ઇજારો ક્યારેય પણ ભોગવ્યો નથી કારણકે બીજા ઘણા પ્રાદેશિક સ્ટેશન 1930થી અંગ્રેજીથી બ્રિટન સુધીમાં તેના કાર્યક્રમો પ્રસારીત કરતા હતા અને ઇસ્લે ઓફ મેન સ્થિત મેનક્સ રેડિયો 1964માં શરૂ કરવામાં આવ્યો હતો.
બીબીસી સમાચાર એ સમગ્ર વિશ્વમાં સૌથી વધુ સમાચાર મેળવીને પ્રસારિત કરતી ચેનલ છે, બીબીસી પ્રાદેશિકં રેડિયો ઉપરાંત બીબીસી ન્યુઝ, બીબીસી પાર્લિયામેન્ટ અને બીબીસી વર્લ્ડ ન્યુઝ તથા બીબીસી રેડ બટન, સીફેક્સ અને બીબીસી ન્યુઝ ઓનલાઇન જેવા ટેલીવિઝન નેટવર્કને સેવા પૂરી પાડે છે. બીબીસીની નવી સમાચાર સેવા મોબાઇલ ફોન પર મોબાઇલ સેવા અને પીડીએએસ સેવા પણ પૂરી પાડે છે. જેમાં ડેસ્કટોપ ન્યુઝની તાત્કાલિક જાણ, ઇ-મેઇલની જાણકારી અને ડિજિટલ ટીવીની જાણકારીનો પણ સમાવેશ કરવામાં આવ્યો છે.
યુ.કે. માં, બીબીસી વન અને બીબીસી ટુ આ બંને બીબીસીની મુખ્ય બે ટેલીવિઝન ચેનલ છે. ઘણા અન્ય ડિજિટલ સ્ટેશન પણ પ્રસારિત થાય છે: જેમાં બીબીસી થ્રી, બીબીસી ફોર, બીબીસી ન્યૂઝ, બીબીસી પાર્લામેન્ટ અને બાળકો માટેની બે ચેનલ સીબીબીસી અને સીબેબીઝનો પણ સમાવેશ થાય છે. યુ.કે. માં હવે ડિજિટલ ટેલીવિઝનનો વ્યાપ વધ્યો છે, ત્યારે આગામી ડિસેમ્બર 2012 સુધીમાં તેમાં તબક્કાવાર પ્રસારણને અનુરૂપ ફેરફાર પણ શરૂ કરવામાં આવશે.
પોતાના ઉદ્દેશ અને મૂલ્યોનું પ્રતિનિધિત્વ કરવા નિગમે હથિયારોના કોટ અને સૂત્ર તરીકે “રાષ્ટ્રમાં શાંતિ પર્યત શાંતિની વાત કરતું રાષ્ટ્ર” અપનાવ્યું. આ સૂત્ર વિન્ચેસ્ટર કૉલેજના પૂર્વ સંચાલક જ્હોન રેનડાલ અને પ્રથમ બીબીસી બોર્ડ ઓફ ગર્વનર્સના સભ્યએ તૈયાર કર્યું હતું. સૂત્રમાં મીકાના 4:3ના "ઉપયુક્ત અનુકૂલન" પ્રમાણે, "રાષ્ટ્ર વિરુદ્ધ રાષ્ટ્ર તલવાર ન ઉપાડે" તેવો સંદેશો સમાવિષ્ટ હતો.
ઇંગ્લેન્ડમાં સ્થાનિક સ્ટેશનના પણ નેટવર્ક છે, જેમાં ચર્ચા, સમાચાર અને સંગીતનું પ્રસારણ કરવામાં આવે છે, અને ચેનલ આઇસલેન્ડ ઉપરાંત બીબીસી રેડિયો વેલ્સ, બીબીસી રેડિયો સીમરુ , બીબીસી રેડિયો સ્સ્કૉટલેન્ડ, બીબીસી રેડિયો નાન ગૈધીલ , બીબીસી રેડિયો અલ્સ્ટર અને બીબીસી રેડિયો ફોયેલ જેવા રાષ્ટ્રીય સ્ટેશન્સ નો સમાવેશ થાય છે.
બ્રિટિશ બ્રોડકાસ્ટિંગ કંપની લિમિટેડની રચના બ્રિટિશ જનરલ પોસ્ટ ઓફિસ દ્વારા કરવામાં આવી હતી, આ નવી ખુલી રહેલી કંપનીમાં નોકરી માટે જ્હોન રેઇથે અરજી કરી હતી. તેઓ બાદમાં કંપનીના જરનલ મેનેજર બન્યા હતા. 1 જાન્યુઆરી 1927ના કંપની સમેટાઈ ગઈ, બાદમાં નવા બિન-વ્યવસાયિક એકમ તરીકે બ્રિટિશ કોર્પોરેશનની સ્થાપના થઈ, રોયલ ચાર્ટર તેના નફામાં ઉત્તરાધિકારી બન્યું.
1974માં બીબીસીની ટેલિટેક્સ સર્વિસ સીફેક્સની શરૂઆત થઈ, જે પ્રારંભિક તબક્કામાં ઉપશિર્ષક આપવા ઉપયોગમાં લેવાઈ પરંતુ બાદમાં તેનો ઉપયોગ સમાચાર અને માહિતીની સેવામાં વધુ થયો. 1978 નાતાલના થોડા સમય પૂર્વે જ બીબીસીના તમામ કર્મચારીઓ હડતાળ પર ઉતરી ગયા, આથી બંધ પડેલી બંને ચેનલો અને ચારેય રેડિયો સ્ટેશનનું એકમાં સંયોજન કરાયું.રેટિંગ ફોર 1978 ઈન્ડિપેન્ડેન્ટ ટ્વેલવેબ
2008 સપ્ટેમ્બરમાં એક નવી સ્કોટીશ ગીલિક ટેલીવિઝન ચેનલ, બીબીસી આલ્બા શરૂ કરવામાં આવી. આ સ્કોટલેન્ડમાંથી પ્રસારિત થતી એવી પહેલી ચેનલ છે જેમાં સમગ્ર શૈલી અથવા કળાનો સમાવેશ કરવામાં આવે છે તથા આ ચેનલ પર પ્રસારિત થતા લગભગ સમગ્ર કાર્યક્રમ સ્કોટલેન્ડમાં તૈયાર કરવામાં આવે છે. આ ચેનલની સુવિધા હાલ ફક્ત સેટેલાઇટ કે કેબલ ટેલીવિઝન પર જ પ્રાપ્ય છે.
યુનાઇટેડ કિંગ્ડમમાં તેનું કામ મૂળત: વાર્ષિક ટેલીવિઝન લાયસન્સ ફી દ્વારા ભંડોળ મેળવે છે, આ કિંમત યુનાઇટેડ કિંગ્ડમના તમામ ઘરો, કંપનીઓ અને સંસ્થાઓ કે જેઓ રેકોર્ડ અને અથવા જીવંત પ્રસારણના કોઈ પણ સાધનો ધરાવે છે તેમના પર ઝીકવામાં આવે છે; બ્રિટિશ સરકાર દ્વારા વર્ષિક ધોરણે આ ફીનું સ્તર નિશ્ચિત કરવામાં આવે છે, જેને સંસદની મંજૂરી મળેલી હોય છે.
બીબીસી એક એવુ નિગમ છે, જે સરકારની સીધી દેખરેખ હેઠળ નથી આવતુ. તેની પ્રવૃત્તિઓ પર બીબીસી મંડળ નજર રાખે છે. નિગમનું સામાન્ય સંચાલન મહાનિર્દેશકના હાથમાં હોય છે, જેમની નિયુક્તિ મંડળ કરે છે; જે બીબીસીના એડીટર ઈન ચીફ અને એક્ઝીક્યુટીવ બોર્ડ માં સ્થાન પામે છે.
2005માં, બીબીસીએ જાહેર કર્યુ કે, તે ધીમે-ધીમે થાઇ ભાષામાં તેના રેડિયો પ્રસારણમાં ઘટાડો કરશે અને પૂર્વિય યુરોપિયન ભાષા અને તેના સંસાધનોને ફેરબદલ કરીને નવા અરેબિક ભાષાના સેટેલાઇટ ટીવી પ્રસારણ સ્ટેશન 2007માં મધ્ય પૂર્વિય દેશોમાં રજૂ કરશે.
2004માં હુટન તપાસ અને ત્યાપ પછીના અહેવાલમાં બીબીસીના પત્રકારત્વના માપદંડો અને નિષ્પક્ષતા સામે સવાલો ઉઠ્યાં. જેના પરિણામે મહાનિર્દેશક ગ્રેજ ડાયેક સહિત વહિવટી વિભાગના વરિષ્ઠ સભ્યોને પણ રાજીનામું આપવાની ફરજ પડી. જાન્યુઆરી 2007માં બીબીસીએ તાત્કાલિક ગ્રેજ ડાયેકના રાજીનામાના મામલે બેઠક બોલાવી.
બીબીસીના બીજા વિભાગોની જેમ બીબીસી વર્લ્ડ સેવાને વિદેશી અને કોમનવેલ્થ ઓફિસ ભંડોળ પૂરુ પાડે છે. વિદેશી અને રાષ્ટ્ર મંડળ ઓફિસ મોટેભાગે વિદેશી ઓફિસ એટલ કે એફસીઓ તરીકે ઓળખાય છે, જે દૂરદેશોમાં યુનાઈટેડ કિંગડમના હિતોનો પ્રસાર પ્રચાર કરતો બ્રિટિશ સરકારનો વિભાગ છે.
2011માં બીબીસીએ તેના કેટલાક વિભાગો જેવા કે બીબીસી સ્પોર્ટ્સ અને બીબીસી ચિલ્ડ્રન્સ, સાથો સાથ બીબીસી રેડિયો 5 લાઇવ નોર્થને ગ્રેટ માન્ચેસ્ટર સ્થિત નવનિર્માણ પામી રહેલ સાલફોર્ડ ક્યુએસ ઈમારતમાં ખસેડવાનું આયોજન કર્યું છે.
1980માં યુકે માં ટેલીવિઝન અને રેડિયો બજાર અનિયમિત થતા બીબીસીને વ્યવસાયિક ક્ષેત્રમાં મોટા પાયે સ્પર્ધાનો સામનો કરવો પડ્યો. , ખાસ કરીને સેટેલાઈટ ટેલીવિઝન, કેબલ ટેલીવિઝન, અને ડિજિટલ ટેલીવિઝન સેવાઓ દ્વારા.
સમગ્ર રાષ્ટ્રીય, પ્રાદેશિકં અને પ્રાંતિય બીબીસી રેડિયો સ્ટેશન ઉપરાંત બીબીસી વર્લ્ડ સેવા દરેક કાર્યક્રમ રીયલ ઓડિયો સ્ટ્રિમિંગ ફોરમેટમાં ઇન્ટરનેટ પર ઉપલબ્ધ છે. એપ્રિલ 2005માં, બીબીસીએ થોડા રેડિયો કાર્યક્રમને પોડ કાસ્ટ તરીકે શરૂ કરવાની એક ઓફર કરી.
બીબીસીનું મુખ્યપાનાની નવી આવૃતિ ડિસેમ્બર 2007માં સૌપ્રથમ રજૂ કરવામાં આવી હતી, ઉપરાંત નવી વેબસાઇટમાં વપરાશકર્તા તેની જરૂરિયાતને અનુરૂપ બીબીસીની ઇન્ટરનેટ સુવિધામાં ફેરફાર કરી શકવા પણ સક્ષમ છે. 28 ફેબ્રુઆરી 2008થી આ સુવિધા પણ કાયમી કરવામાં આવી છે.
બીબીસી મંડળ દ્વારા નિર્ધારીત માળાખામાં રહીને આ વહીવટી મંડળ કાર્ય વ્યવસ્થા અને સેવાઓની સોંપણી કરવા માટે જવાબદાર છે, અને તેના પ્રમુખ મહાનિર્દેશક માર્ક થોમ્પસન છે. વહીવટી મંડળમાં વહીવટી અને બિન-વહીવટી નિર્દેશક હોય છે.
1975થી બીબીસી એ બ્રિટિશ ફોર્સ બ્રોડકાસ્ટિંગ સર્વિસ માટે પણ ટીવી કાર્યક્રમો પૂરા પાડે છે, જેમાં યુકે ની લશ્કરી સેનાના જવાનો માટે ખાસ જોવાના અને સાંભળવા માટે બે ચેનલો પણ સામાવિષ્ટ છે.
2008માં, બીબીસીએ યુકે માં તેની કેટલીક ચેનલોનું જીવંત પ્રસારણ કરવાનો પ્રયોગ શરૂ કર્યો, અને નવેમ્બર, 2008માં બીબીસીની દરેક પ્રમાણભૂત ટેલીવિઝન ચેનલ ઓનલાઇન જોઇ શકાય તે રીતે ઉપલબ્ધ કરવામાં આવી.
ઔદ્યોગિક એકમો અને વિદેશમાં કાર્યક્રમોની યાદીના વેચાણથી છેલ્લા કેટલાક વર્ષોમાં આવકમાં વધારો થયો છે, સાથે જ બીબીસી વર્લ્ડવાઈડ બીબીસીની મૂળ સાર્વજનિક સેવામાં £145 મિલિયન યોગદાન તરીકે આપે છે.
બીબીસીના સંશોધન વિભાગે પ્રસારણ અને રેકોર્ડિંગ ટેકનોલોજી શોધવામાં મહત્વની ભૂમિકા ભજવી. અગાઉના વર્ષોમાં તેમણે ધ્વનિ-વિજ્ઞાન, કાર્યક્રમનું સ્તર અને ઘોંઘાટના માપન અંગે શંસોધન કર્યુ.
બ્રિટિશ બ્રોડકાસ્ટિંગ કોર્પોરેશન ) એ યુનાઇટેડ કિંગ્ડમની મુખ્ય જાહેર પ્રસારણ સેવા છે, જેનું મુખ્યમથક લંડનના વેસ્ટમિન્સ્ટેર શહેરના બ્રોડકાસ્ટિંગ હાઉસમાં આવેલ છે.
ઓડિયો ક્લીપ્સ અને ટેલીવિઝન પ્રસારણ દ્વારા તેના શ્રોતાઓને બીબીસી વિશેની માહિતી આપવામાં આવતી. લાયસન્સ ફીના દબાણને લઈને ઘણા સમૂહો અભિયાન ચલાવી રહ્યા છે.
ચાગસ રોગ , અથવા અમેરિકન ટ્રાયપાનોસોમિયાસીસ, એક ઉષ્ણકટિબંધીય પરોપજીવી રોગ છે જે પ્રજીવટ્રાયપેનોસોમા ક્રુઝી ને કારણે થાય છે. તે મોટેભાગેકિસિંગ બગ્સનામના જંતુથી ફેલાતો રોગ છે. ચેપના સમયગાળા દરમિયાન લક્ષણો બદલાતા રહે છે.શરૂઆતના તબક્કામાં,લક્ષણો જોવા મળતા નથી અથવા સાવ હળવા લક્ષણો જોવા મળે છે જેમ કે: તાવ, સોજેલી લસિકા ગાંઠો, માથાનો દુ:ખાવો, અથવા ડંખ માર્યો હોય તે જગ્યાએ સોજો. 8-12 અઠવાડિયા બાદ, વ્યક્તિઓ આ રોગના ગંભીર તબક્કામાં આવી જાય છે અને 60-70% લોકોમાં આ રોગના વધારે લક્ષણો જોવા મળતા નથી. અન્ય 30 થી 40% લોકોમાં પ્રારંભીક ચેપ બાદ 10 થી 30 વર્ષના સમયગાળામાં આગળના લક્ષણો વિકસે છે. 20 થી 30% લોકોમાં તે હૃદયના વેન્ટ્રિકલ ની વૃદ્ધિનો સમાવેશ કરે છે જે હૃદય પાતમાં પરિણમે છે. 10% લોકોમાં તે વિસ્તૃત અન્નનળી અથવા વિસ્તૃત અન્નનળીમાં પાણ પરિણમી શકે છે.
નિવારણમાં મોટે ભાગે કિસિંગ બગ્સથી દૂર રહેવુ અને તે ડંખ ન મારે તેનું ધ્યાન રાખવાનો સમાવેશ થાય છે. નિવારણનાં અન્ય પ્રયાસમાં, લોહી ચડાવતી વખતે તેનુ પરિક્ષણ કરવાનો સમાવેશ થાય છે. આ રોગની રસી 2013 સુધી શોધાઇ ન હતી. પ્રારંભીક ચેપની સારવાર બેન્ઝીનોડેઝોલ અથવા નિફુર્તીમોક્સ દવા થી કરવામાં આવે છે. જો પ્રારંભીક તબક્કમાં દવા આપવામાં આવે તો ઇલાજ થઇ શકે છે પણ જો વ્યક્તિ લાંબા સમયથી ચાગસ રોગથી પીડાતી હોય તો દવા ઓછી અસરકારક રહે છે. ગંભીર રોગમાં આ દવાનો ઉપયોગ કરવાથી અંતિમ તબક્કાનાં લક્ષણોમાં વિલંબ થઈ શકે છે અથવા તેમાં અટકાવ આવી શકે છે. 40% લોકોમાં બેન્ઝીનોડેઝોલ અને નિફુર્તીમોક્સ અસ્થાયી ધોરણે ત્વચાની વિકૃતીઓ, મગજમાં ઝેરી અસર, પાચનક્રિયાની સમસ્યા જેવી આડઅસરમાં પરિણમે છે.
ટી. ક્રુઝી સામાન્ય રીતે મનુષ્ય અને અન્ય સસ્તન પ્રાણીઓમાં ટ્રાયટોમીને ના પેટા પરિવારના લોહી ચુસીનાર નામના “કિસિંગ બગ” જંતુ”થી ફેલાતો રોગ છે. આ જંતુ કેટલાક સ્થાનીક નામથી પણ જાણીતા છે,જેમ કે: અર્જેન્ટીના, બોલિવિયા, ચાઈલ અને પ્રાગમાં વિંચુકા બ્રાઝીલમાં બાર્બેરીઓ , કોલમ્બીયામાંપિટો, મધ્ય અમેરિકામાં ચિંચે, અને વેનેઝુએલામાં ચિપો. આ રોગ લોહી ચડાવાથી, અંગ ટ્રાન્સપ્લાન્ટ,પરોપજીવીથી દુષિત થયેલ ખોરાક ખાવાથી, અને માતા દ્વારા તેના ગર્ભ ને ચેપ લાગવાથી ફેલાય છે. રોગનું શરૂઆતી તબક્કાનું નિદાન માઇક્રોસ્કોપની મદદથી રક્તમાં પરોપજીવી શોધીને કરવામાં આવે છે. ગંભીર રોગનું નિદાન ટી. ક્રુઝી માટે લોહીમાંથી પ્રતિદ્રવ્યો શોધીને કરવામાં આવે છે.
કુળપિતા દ્વારા ચાલતા ઓબેરોય પરિવારમાં શ્રી પી.આર.એસ. ઓબેરોય ઇ.આઇ.એચ. લિમિટેડ માં ૩૨.૧૧ % હિસ્સા સાથે મુખ્યત્વે હિસ્સેદાર છે. સિગારેટથી હોટેલ કોર્પોરેશન દ્વારા . ઇ.આઇ.એચ. લિમિટેડમાં લગભગ ૧૪.૯૮ % હિસ્સો ધરાવે છે. . જેની માલિકી સ્વયંસંચાલિત ખુલ્લા પ્રસ્તાવ કળની અનિશ્ચિત્તતાની નજીક ૧૫ % છે એનુ દબાણ ઓછુ કરવા, ઓબેરોય પરિવારે ઇ.આઇ.એચ. લિમિટેડનો ૧૪.૧૨ % હિસ્સો મુકેશ અબાંણી દ્વારા ચાલતી રિલાયંસ ઇંડસ્ટ્રી એન્ડ હોલ્ડિંગ પ્રાઇવેટ લિમિટેડમાં કાઢી નાખ્યો. ૧,૦૨૧ કરોડ રુપિયાની કિંમતના ઇ.આઇ.એચ. લિમિટેડના શેર ઔદ્યોગિક સાહસની કિંમતે ૭,૨૦૦ કરોડ રુપિયાએ શેરનું વેચાણ ૩૦ ઓગસ્ટ ૨૦૧૦ના રોજ થયું. હમણા રિલાયંસના શેર કરતા ફરીથી વધ્યા અને રિલાયંસ ઇન્ડસ્ટ્રી માટે એકંદરે ૨૦ %એ રહ્યા.
ઓબેરોય અને ટ્રાયડેંટ પંચતારક હોટલમાંની બે ટ્રેડમાર્ક હોટલો છે જે ઓબેરોય હોટેલ્સ એન્ડ રિસોર્ટ્સ દ્વારા ચલાવવામાં આવે છે અને ક્યારેક તે કંપની જ તેની માલિકી ધરાવે છે. આ હોટલો ભારતના ઘણા શહેરોમાં અને દુનિયાના ઘણા દેશોમાં આવેલી છે. જ્યારે બન્ને હોટલો એક્સાથે એક જ ઇમારતમાં આવેલી હોય ત્યારે એક્સાથે તેને ઓબેરોય ટ્રાયડેંટ કહેવાય છે.
'ઓબેરોય હોટેલ્સ એન્ડ રિસોર્ટ્સ' અને 'ટ્રાયડેંટ હોટેલ' બોમ્બેમાં નરિમાન પોઇંટ પાસે આવેલી છે અને અલગ-અલગ તે 'ઓબેરોય, બોમ્બે' અને 'ટ્રાયડેંટ, નરિમાન પોઇંટ' તરીકે ઓળખાય છે. તે બન્ને 'ઓબેરોય હોટેલ્સ એન્ડ રિસોર્ટ્સ'ની માલિકી હેઠળ છે અને તેમના દ્વારા જ સંચાલિત છે. બન્ને હોટેલ્સ અલગ ઇમારતમાં છે પણ એક સાંકડા રસ્તાથી જોડાયેલી છે.
આ હોટલ શરુઆતમાં ઓબેરોય ટાવર્સ અને ઓબેરોય શેરેટોન તરીકે જાણીતી હતી. હિલ્ટન હોટેલ્સ કોર્પોરેશન અને ઓબેરોય હોટેલ્સ એન્ડ રિસોર્ટ્સ વચ્ચે માર્કેટિંગ જોડાણ દરમિયાન ૨૦૦૪થી એપ્રિલ ૨૦૦૮ સુધી હોટલ 'હિલ્ટન ટાવર્સ' તરીકે ઓળખાતી હતી. એપ્રિલ ૨૦૦૮માં હોટલને ફરીથી ટ્રાયડેંટ ટાવર્સ નામ આપવામાં આવ્યુ.
૨૬ નવેમ્બર ૨૦૦૮ના દિવસે 'ઓબેરોય, બોમ્બે' અને 'ટ્રાયડેંટ, નરિમાન પોઇંટ' પર પાકિસ્તાની આતંકવાદી જૂથના આતંકવાદીઓએ હુમલો કર્યો હતો. ૩ દિવસના ઘેરા દરમિયાન ૩૨ કર્મચારિઓ અને મહેમાનો માર્યા ગયા હતા.
બેટ દ્વારકા ભારતીય મહાકાવ્ય મહાભારત અને સ્કંદ પુરાણમાં વર્ણવેલ પ્રાચીન દ્વારકા નગરનો ભાગ ગણાય છે. ગુજરાતી વિદ્વાન ઉમાશંકર જોષીએ સૂચન કર્યું હતું કે મહાભારતના સભા પર્વમાં વર્ણવેલ અંતરદ્વિપ બેટ દ્વારકા તરીકે ગણી શકાય છે, કારણ કે યાદવોને દ્વારકા જવા માટે હોડીનો ઉપયોગ કરવો પડતો હતો. બેટ દ્વારકાનું નામ શંખોધર પણ છે, કારણ કે અહીં મોટી સંખ્યામાં શંખ મળી આવે છે. દરિયામાં મળેલા પુરાવા હડપ્પીય સંસ્કૃતિ પછીના સમયની સિંધુ સંસ્કૃતિનો સમય દર્શાવે છે. તે મૌર્ય વંશના સમયના છે એમ ચોક્કસ કહી શકાય છે. તે ઓખામંડળ અથવા કુશદ્વિપ વિસ્તારનો ભાગ હતા. દ્વારકાનો ઉલ્લેખ ઇ.સ. ૫૭૪ના તામ્રપત્રમાં મળે છે, જે મૈત્રકોના શાસન હેઠળના વલભીના મંત્રી સિંહદિત્યનો છે. સિંહદિત્ય દ્વારકાના રાજા વરાહદાસનો પુત્ર હતો.
૧૯૪૭માં ભારતની સ્વતંત્રતા પછી તેનો સમાવેશ સૌરાષ્ટ્ર રાજ્યમાં થયો. પછીથી સૌરાષ્ટ્ર રાજ્ય બોમ્બે રાજ્યમાં ભળી ગયું. જ્યારે બોમ્બે રાજ્યમાંથી ગુજરાત રાજ્ય રચવામાં આવ્યું ત્યારે બેટ દ્વારકા દેવભૂમિ દ્વારકા જિલ્લામાં આવ્યું. ૨૦૧૩માં દેવભૂમિ દ્વારકા જિલ્લો જામનગરમાંથી રચવામાં આવ્યો અને બેટ દ્વારકા તેનો ભાગ બન્યું.
અથવા બેટદ્વારકા ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા દેવભૂમિ દ્વારકા જિલ્લામાં આવેલા કુલ ૪ તાલુકાઓ પૈકીના એક એવા તેમજ ત્રણ બાજુએથી દરિયા વડે ઘેરાયેલા ઓખામંડળ તરીકે ઓળખાતા દ્વારકા તાલુકામાં આવેલું એક ગામ અને ટાપુ છે.
આ ટાપુ, ઓખામંડળ વિસ્તારની સાથે બરોડા રાજ્યના ગાયકવાડના શાસન હેઠળ હતો. ૧૮૫૭ના વિપ્લવ દરમિયાન, વાઘેરોએ આ વિસ્તાર કબ્જે કર્યો હતો. ત્યારબાદ બ્રિટિશરો, ગાયકવાડ અને અન્ય રજવાડાઓની સંયુક્ત સેનાઓએ ૧૮૫૯માં ટાપુ પાછો મેળવ્યો હતો.
આ ટાપુ કચ્છના અખાતમાં ઓખાથી અંતરે આવેલો છે. ટાપુ ઉત્તરપૂર્વ થી દક્ષિણપશ્ચિમ અને પૂર્વ-પશ્ચિમ સરેરાશ અંતર ધરાવે છે. દ્વારકાથી તે અંતરે ઉત્તરે આવેલો છે.
૧૯૦૫માં બંગાળ-મહારાષ્ટ્રના ક્રાંતિકારીઓના સંસર્ગે સ્વાતંત્ર્યસંગ્રામમાં. ૧૯૦૭માં લોકમાન્ય તિલકના ‘કેસરી’ પત્રના મુદ્રણકાર્યમાં સહાય અને મહારાષ્ટ્રના ગ્રામપ્રદેશમાં સ્વરાજચળવળમાં સક્રિય. એ સાથે મુંબઈના મરાઠી દૈનિક ‘રાષ્ટ્રમત’ ની ગુજરાતી આવૃત્તિનું સંપાદન. તે બંધ પડતાં ૧૯૦૯માં હિમાલયની યાત્રા. ૧૯૧૨માં મિસિસ એની બેસન્ટ સ્થાપિત પહાડી શાળા માં શિક્ષણકાર્ય. પછીથી ગાંધીસંપર્ક થતાં ૧૯૧૭માં ‘નવજીવન’ અને ‘યંગ ઈન્ડિયા’ ના મુદ્રક અને પ્રકાશક તરીકે તંત્ર-સંચાલન. ૧૯૨૨માં ‘યંગ ઈન્ડિયા’માં પ્રકાશિત લેખ માટે મુદ્રક તરીકે જેલ-સજા. બારડોલી સત્યાગ્રહમાં વલ્લભભાઈ પટેલના અંગત મદદનીશ. ૧૯૩૦માં વિલેપારલેના ઉપનગર સત્યાગ્રહી તરીકે જેલવાસ. તેમ પછી થાણા , બોરડી , કૌસાની અને કોસબાડમાં આશ્રમો સ્થાપી આદિવાસી તેમ જ પછાત વર્ગના લોકો વચ્ચે રચનાત્મક કાર્ય. સાહિત્ય અકાદમી, દિલ્હી દ્વારા અપાયેલો પુરસ્કાર સાધુજીવનની અલિખિત આચારસંહિતાના જતન માટે સાભાર પરત. ૮૯ વરસની વયે મુંબઈમાં હૃદયરોગના હુમલાથી અવસાન.
ગાંધીજીનાં મુખપત્રોમાં જરૂર પડતાં ‘ઈસુનું બલિદાન’ શીર્ષકથી લેખમાળા લખીને એમણે ગુજરાતી લેખનનો આરંભ કર્યો હતો. એમની વિશિષ્ટ ચરિત્રકથાઓ ને ચિંતનાત્મક નિબંધોમાં સાધુજીવનનો રઝળપાટ, તજજન્ય અલગારીપણું, અનુભવગત બાહુલ્ય અને સચ્ચાઈ તેમ જ વૈવિધ્ય અનાયાસ પ્રગટ થાય છે. મરાઠી, હિન્દી, અંગ્રેજી ભાષાઓ અને તેની પ્રાદેશિક બોલીઓ ઉપર સમાન પ્રભુત્વ ધરાવતા એમની ગુજરાતી ભાષામાં સૌરાષ્ટ્રી, ચરોતરી, સુરતી અને કવચિત્ કચ્છી-સિંધી બોલીઓનું સુભગ મિશ્રણ જોવા મળે છે. વ્યાપક જીવન-અનુભવ ને વિપુલ વાચનથી ઘડાયેલી એમની અરૂઢ છતાં પ્રૌઢ, કવચિત્ રમતિયાળ તો બહુધા સંઘેડાઉતાર, તત્વાન્વેષી તેમ જ હૃદયરાગથી ઊભરાતી, વિપુલ અર્થાભિવ્યક્તિ ધરાવતા તળપદ શબ્દો, યથાર્થ રૂઢિપ્રયોગો તથા કહેવતોથી બળકટ નીવડતી ચિત્રાત્મક શૈલી ગુજરાતી ગદ્યસાહિત્યમાં અલગ ભાત પાડે છે.
કુળકથાઓ ૧૯૬૯માં સાહિત્ય અકાદમી, દિલ્હીનું પારિતોષિક મેળવનાર, સ્વામી આનંદનું પુસ્તક. એમાં મુંબઈનાં કેટલાંક જૂનાં ઘરાણાંની સાંભળેલી અને સાંભરેલી કથાઓનો સંચય છે. જૂની મુંબઈના વિકાસમાં ફાળો આપનાર. ભાટિયા, વાણિયા, લુહાણા કચ્છી કોમોમાં અસંખ્ય પુરુષાર્થી પાક્યા એને અંગે વાંચેલી કે સંઘરેલી નાનીમોટી ઇતિહાસકથા અથવા દંતકથા પરથી આ લેખોનો ઘાટ તૈયાર થયો છે. કોઈને રીઝવવા કે મિત્રોના મિથ્યાભિમાનને પોષવા નહિ પરંતુ લેખકના વ્યક્તિત્વઘડતરમાં ઓછોવત્તો ફાળો આપનાર પરિબળ તરીકેના આદરભાવને લીધે આ લખાયું છે. આ કુળકથાઓ મુંબઈ પૂરતી મર્યાદિત છે અને એમાં મુખ્યત્વે પહેલા પાયોનિયરો અંગેનું-મોરારજી ઘરાણું, ખટાઉ ઘરાણું, ઠાકરશી ઘરાણું, વસનજી ઘરાણું, એમ સર્વ ઘરાણાં અંગેનું-નિરૂપણ છે.
ધરતીનું લૂણ સ્વામી આનંદનો, મહાદેવથી મોટેરો અને બીજી અંજલિઓને સમાવતો ગ્રંથ. અહીં મુખ્યત્વે સ્મૃતિચિત્રો અને ચરિત્રોને ઉપસાવતાં લખાણો છે. વાચકોના રંજન કે સ્વાદ અર્થે નહિ પણ અહીં સદી સુધીના કે વધુ કાળના જાત-અનુભવ પછી થયેલાં દર્શન કે અવલોકનને વ્યક્ત કરવાની લેખકની નેમ છે. એમાં પોતાના નૈતિક કે આધ્યાત્મિક વિકાસનું પણ પ્રતિબિંબ છે. જાત-અનુભવાેમાંથી રજૂ થયેલાં આ પાત્રોમાં જીવનનું શહૂર એ મહત્તવનો ગુણ છે. અહીં સર્વત્ર માનવીનાં ઊંચાણોનું નિરૂપણ છે. બાળવિધવા દીકરીનું પુનર્લગ્ન કરતાં જ્ઞાતિએ કરેલા બહિષ્કારની ઢીંક ઝીલતાં અણનમ અનાવિલ મોનજી રૂદર અને ભીખીબાઈનાં ચરિત્ર ઉઠાવદાર છે. લેખકની ટૂંકા, સીધાં, તળપદાં વાક્યોથી તૈયાર થયેલી શૈલી મર્મગામી છે.
તેમનો જન્મ હિંમતલાલ રામચન્દ્ર દવે/દ્વિવેદી તરીકે શીયાણી માં થયો હતો. તેમણે પ્રાથમિક શિક્ષણ ગીરગામ માં પૂર્ણ કર્યું. ૧૮૯૭માં લગ્નના વિરોધમાં, ભગવાન દેખાડવાની લાલચ આપનાર સાધુ સાથે, કિશોરવયે ગૃહત્યાગ કર્યો. બે-ત્રણ વરસના રઝળપાટ પછી, તેરમે વરસે રામકૃષ્ણ મિશનના સાધુઓના સંપર્કમાં મુકાતાં વિવિધ મઠો-આશ્રમોમાં તેમનો વિદ્યાભ્યાસ અને ચરિત્રઘડતર થયું.
આ ઉપરાંત વ્યાપક લોકસંપર્કના ફળસ્વરૂપે એકત્ર થયેલ તળપદ શબ્દપ્રયોગો, રૂઢિપ્રયોગો તથા કહેવતોનો સંગ્રહ ‘જૂની મૂડી’ પણ એમણે આપ્યો છે; તો એમનાં પુસ્તકોમાંથી મૂળશંકર મો. ભટ્ટે પસંદ કરી આપેલાં લખાણોનો સંગ્રહ ‘ધરતીની આરતી’ લોકમિલાપ ટ્રસ્ટ દ્વારા પ્રગટ થયો છે.
હિંમતલાલ દવે નિબંધકાર, કોશકાર અને સાધુ હતા. જેઓ મુખ્યત્વે સ્વામી આનંદ વડે વધુ જાણીતા હતા. સંસ્કારશીલ અને લોકોનું ઘડતર કરે તેવા ગુજરાતી સાહિત્યના સર્જન માટે તેમનું યોગદાન મહત્વપૂર્ણ છે.
ગોરાઇ એ મુંબઈ ના ઉત્તર-પશ્ચિમ ભાગમાં આવેલા સાલસેત્તે ટાપુના ધારાવી બેટ પર આવેલું એક ગામ છે. ગોરાઇ જવા માટે મનોરી ખાડીથી હોડીમાં અથવા ભાયંદર થઇને જઇ શકાય છે. ગોરાઇની આજુ બાજુ મનોરી, ઉત્તન, પાલી, ચોક, ડોંગરી, તારોડી, રાય, મોર્વા અને મુર્ધે ગામ આવેલાં છે. ૧૯૮૦ ના દાયકા સુધી, ગોરાઇ તેના સ્વચ્છ દરિયાકિનારા અને પામ વૃક્ષોને કારણે જાણીતું હતું. તેમ છતાં, મુંબઈની આજુ-બાજુ વધતાં પ્રદૂષણ અને અરબી સમુદ્રમાં વધેલાં પ્રદૂષુણને કારણે દરિયાકિનારો તરવા માટે યોગ્ય રહ્યો નથી. જોકે, આ દરિયાકિનારો મુંબઈના અન્ય દરિયાકિનારાઓ કરતાં સ્વચ્છ ગણી શકાય છે. વધતાં શહેરીકરણને કારણે ગોરાઇનું ગ્રામ્યજીવન તેની ઓળખ ગુમાવી રહ્યું છે.
ગોરાઇમાં મોટી સંખ્યામાં પૂર્વ ભારતીયો નિવાસ કરે છે. આ પૂર્વ ભારતીયો રોમન કેથોલિક છે જેઓ પોર્ટુગીઝો દ્વારા ૧૬મી સદીમાં વટલાવવામાં આવ્યા હતા. ગોરાઇમાં ત્રણ ચર્ચ આવેલાં છે. સૌથી જૂનું, રેઇસ માગોસ અથવા ત્રણ માગી, વૈરાલા તળાવના કાંઠે ગોરાઈની ઉત્તરી સરહદે આવેલું છે. જેને ૧૫૯૫-૧૬૦૨ની સાલ વચ્ચે ફ્રાન્સિસ્કન મિશનરી દ્વારા બાંધવામાં આવેલું હતું. નવું પેરિશ ચર્ચ, જે પણ ત્રણ માગીના નામે ઓળખાય છે, ૧૮૧૦માં બાંધવામાં આવ્યું હતું, અને તે મૂળ ચર્ચના દક્ષિણે આવેલું છે. ત્રીજું ઇન્ફન્ટ જીસસ ચેપલ જૂનાં ચર્ચનાં ખંડિયેર નજીક બાંધવામાં આવ્યું છે.
સાલસેત્તે ટાપુની ઉત્તર પૂર્વની ભૂશિર એ ધારાવી બેટ તરીકે ઓળખાય છે. આ ટાપુ મનોરી ખાડી વડે જુદાં પડેલા સાલસેત્તે ટાપુઓનો ભાગ હતો. ૧૮૮૨માં, આ ટાપુઓ વચ્ચે સરળતાથી આવન-જાવન થઇ શકતું હતું. જોકે ધારાવી ટાપુ હોડી વડે જ પહોંચી શકાતો હતો.
ગોરાઇમાં એસ્સેલવર્લ્ડ આવેલું છે. તેની બાજુમાં ૧૩ એકરમાં ફેલાયેલું ગ્લોબલ વિપાસના પેગોડા, જે વિશ્વનો સૌથી ઉંચો સ્થંભ વગરનો ગુંબજ છે, જે યંગૂન, મ્યાનમારમાં આવેલ શ્વેડેગોન પેગોડાની પ્રતિકૃતિ સમાન છે.
૧૯૪૭ના ભારત-પાકિસ્તાન યુદ્ધ દરમિયાન રેજિમેન્ટનો સૌથી કઠોર સમય હતો. રેજિમેન્ટના વીરતા ભર્યા પગલાંઓએ ભારતીય ભૂમિસેનાને કાશ્મીર ખીણને બચાવવાનો સમય આપ્યો. જમ્મુ અને કાશ્મીર રજવાડાંના સૈન્યએ ઓછી સંખ્યામાં અને ટાંચા સાધનો હોવા છતાં લીધેલા બહાદુરીભર્યા, જુસ્સાથી સભર રક્ષણાત્મક પગલાંઓએ ભારતની પ્રજાને જમ્મુ અને કાશ્મીર અપાવ્યું એમ કહેવું ખોટું નહિ રહે. આ માટે તેમણે ખૂબ જ આકરી કિંમત ચૂકવવી પડી અને ૭૬ અફસર, ૩૧ જુનિયર અફસરો અને ૧૦૮૫ સૈનિકોએ સર્વોચ્ચ બલિદાન આપ્યું અને શહીદી વહોરી. તેમના આ બહાદુરી ભર્યાં પગલાંઓ માટે ત્રણ મહાવીર ચક્ર, ૨૦ વીર ચક્ર અને ૫૨ નોંધપાત્ર કામગીરી એનાયત કરવામાં આવી. બાદમાં જમ્મુ અને કાશ્મીર રજવાડાંની સેનાને સંપૂર્ણપણે ભારતીય ભૂમિસેનામાં વિલિન કરવામાં આવી.
અંગ્રેજો સામે હાર્યા ત્યાં સુધી શીખ કાશ્મીર પર શાશન કરતા હતા. ત્યારબાદ અમૃતસરની સંધિ અનુસાર જમ્મુના મહારાજા ગુલાબ સિંઘે ઈસ્ટ ઇન્ડિયા કંપનીને ૧૮૪૬માં કાશ્મીર અને અન્ય કેટલાક પ્રદેશ માટે રુ. ૭૫ લાખ આપ્યા. ૧૬ માર્ચ ૧૮૪૬ના દિવસે મહારાજ ગુલાબ સિંઘે જમ્મુ અને કાશ્મીરને એક કરીને અને રજવાડાની સ્થાપના કરી. મહારાજા રણજીત સિંઘના ખાલસા સૈન્યના ડોગરા દળની મદદથી બહાદુર સેનાપતિ જોરાવર સિંઘએ લદ્દાખ, બાલ્ટિસ્તાન, ગિલગિટ, હુન્ઝા અને યાગિસ્તાન પર કબ્જો કરી અને નાના રજવાડાઓને એક કરી અને મહારાજા ગુલાબ સિંઘના રાજ્યમાં વધારો કર્યો. ૧૮૪૧માં જોરાવર સિંઘે તિબેટ પર એક ખૂબ જ મહત્ત્વાકાંક્ષી હુમલો કર્યો હતો.
બ્રિટિશ રાજ હેઠળના કોઈપણ રજવાડાં કરતાં જમ્મુ અને કાશ્મીરના મહારાજા સૌથી વધુ સંખ્યામાં રજવાડાંનું સૈન્ય ધરાવતા હતા. તેને જમ્મુ અને કાશ્મીર બ્રિગેડોમાં સુવ્યવસ્થિત કરવામાં આવી હતી. દરેક બ્રિગેડમાં એક અંગરક્ષક ઘોડેસવાર રેજિમેન્ટ, બે પહાડી ટુકડીઓ, સાત સક્રિય અને એક તાલીમી પલટણ અને પરિવહન ટુકડી હતી. પ્રથમ વિશ્વયુદ્ધ દરમિયાન આમાંની અનેક ટુકડીઓએ નેફા અને વિદેશમાં ઉત્કૃષ્ટ કામગીરી બજાવી હતી. પ્રથમ અને દ્વિતીય વિશ્વયુદ્ધ બંનેમાં રજવાડાંની સેનાએ ઈમ્પિરિયલ સર્વિસ ટ્રુપનો ભાગ બની અને ફરજ બજાવી હતી. તેમણે પૂર્વ આફ્રિકા, પેલેસ્ટાઈન અને બર્મા ખાતે ઉત્કૃષ્ટ કાર્યવાહી કરી હતી.
જમ્મુ અને કાશ્મીર રાઇફલ્સ એ ભારતીય ભૂમિસેનાની એક પાયદળ રેજિમેન્ટ છે. તેને તત્કાલીન જમ્મુ અને કાશ્મીર રજવાડું ની સેનામાંથી સંપુર્ણ પણે ભારતીય સેનામાં રેજિમેન્ટ તરીકે વિલિન કરવામાં આવી હતી. ૧૯૬૩માં તેનું નામકરણ જમ્મુ અને કાશ્મીર રાઇફલ્સ કરવામાં આવ્યું. લદ્દાખ સ્કાઉટ્સ આ રેજિમેન્ટના નેજા તળે ૨૦૦૨ સુધી હતી ત્યારબાદ તેને અલગ રેજિમેન્ટનો દરજ્જો આપવામાં આવ્યો.
જમ્મુ અને કાશ્મીર રાઇફલ્સ રેજિમેન્ટનો અનોખો ઇતિહાસ છે. ૧૮૨૧માં તેને ઊભી કરનાર અંગ્રેજો નહિ પણ એક ભારતીય રાજા ગુલાબ સિંઘ હતા. ગુલાબ સિંઘ મહારાજા રણજીત સિંઘના એક કુશળ સેનાપતિ હતા અને બાદમાં તેઓ જમ્મુ અને કાશ્મીર રજવાડું ના શાશક બન્યા હતા.
આ રેજિમેન્ટમાં મોટાભાગના સૈનિકો જમ્મુ, સામ્બા, કઠુઆ, ઉધમપુર, રિઆસી, પુંચ, રાજૌરી, ડોડા અને કિશ્તવારમાંથી લેવામાં આવે છે. હિમાચલ પ્રદેશ અને પંજાબમાંથી પણ કેટલાક સૈનિકો લેવામાં આવે છે.
કમ્બોડીયા ખાતે ૧૯૯૦-૯૩માં સંયુક્ત રાષ્ટ્રસંઘની શાંતિ સેનાના ભાગ રૂપે જમ્મુ અને કાશ્મીર રાઇફલ્સની પલટણ નિયુક્ત કરવામાં આવી હતી.
ઇન્ફર્મેશન ટેકનોલોજી , સંગ્રહવા માટે મેળવવા, વહન અને ચાલાકી માહિતી , કમ્પ્યુટર્સ એપ્લિકેશન છે ઘણી વાર બિઝનેસ અથવા અન્ય સંદર્ભમાં. તે માહિતી અને સંચાર ટેકનોલોજી ઉપગણ ગણવામાં આવે છે . 2012 માં, એક આઇસીટી વંશવેલો જ્યાં દરેક વંશવેલો સ્તર સૂચિત "તેઓ ટેકનોલોજીઓ જે માહિતી અને ઇલેક્ટ્રોનિક મધ્યસ્થ સંચાર વિવિધ પ્રકારના ટ્રાન્સફર સુવિધા સંબંધિત છે સામાન્ય કેટલાક ડિગ્રી ધરાવે છે." વ્યાપાર / તે એક સ્તર હતી આઇસીટી વંશવેલો .